google/wiki40b huggingface dataset:
दिल्ली के संग्रहालय

क्राफ्ट म्यूजियम

क्राफ्ट म्यूजियम प्रगति मैदान में स्थित दिल्ली का प्रमुख पर्यटक स्थल है। इस संग्रहालय में भारत की समृद्ध हस्तशिल्प परंपरा को प्रदर्शित किया गया है। देश के विभिन्नस राज्योंष की सांस्कृ तिक झलक यहां देखी जा सकती है। इस जगह देश के विभिन्न भागों से आए शिल्पकार अपनी कला का प्रदर्शन करते हैं। इस संग्रहालय में देशभर से लाए गए दुर्लभ कला और हस्त शिल्प का विस्तृदत संग्रह है। यहां आदिवासी और ग्रामीण शिल्प, कपड़ों आदि से संबंधित अलग-अलग दीर्घाएं हैं। क्राफ्ट म्यूजियम में क्राफ्ट म्यूजियम शॉप भी है। संग्रहालय और शिल्पकारों से पूजा का सामान, गहने, शॉल और किताबें खरीदी जा सकती हैं।
समय: जुलाई से सितंबर सुबह 9.30-शाम 5 बजे तक
अक्टूबर से जून सुबह 9.30-शाम 6 बजे तक, सोमवार और राष्ट्रीय नोट: अवकाश के दिन बंद

राष्ट्रीय संग्रहालय

1960 में निर्मित इस संग्रहालय में भारतीय सभ्यता के विकास से संबंधित चीजों को प्रदर्शित किया गया है। इसमें से कुछ चीजें प्रागेतिहासिक काल की हैं। यहां चोल काल के पत्थर और कांसे से बनी मूर्तियां रखी हुई हैं। यहां विश्वि के सर्वाधिक लघु चित्रों का संग्रह है। इसके अलावा घर की सजावट और गहनों का प्रदर्शित करती दीर्घाएं भी यहां हैं। इस राष्ट्रीय संग्रहालय में एक संरक्षण प्रयोगशाला है। इस प्रयोगशाला में अनेक कलाकृतियों को संभाल कर रखा जाता है और छात्रों को प्रशिक्षण भी दिया जाता है।

भारतीय रेल संग्रहालय

दक्षिण दिल्ली के चाणक्यपुरी इलाके में स्थित रल संग्रहालय भारतीय रेल के 140 साल के इतिहास की झलक प्रस्तुत करता है। विभिन्न प्रकार के रेल इंजनों को देखने के लिए देश भर से लाखों पर्यटक यहां आते हैं। यहां पर रेल इंजनों के अनेक मॉडल और कोच हैं जिसमें भारत की पहली रेल का मॉडल और इंजन भी शामिल हैं। इसका निर्माण ब्रिटिश वास्तुकार एम जी सेटो ने 1957 में किया था। 10 एकड़ में फैले इस संग्रहालय में एक टॉय रेल भी है जहां सैर का आनंद लिया जा सकता है। इसके अलावा यहां रेस्टोरेंट और बुक स्टॉल है। तिब्बती हस्तशिल्प का प्रदर्शन भी यहां किया गया है।
समय: गर्मियों में सुबह 9.30-शाम 7 बजे तक, सर्दियों में सुबह 9.30-शाम 5 बजे तक

डॉल म्यूजियम

इस संग्रहालय की स्था‍पना मशहूर कार्टूनिस्टर के.शंकर पिल्ल्ई ने की थी। यहां विभिन्न परिधानों में सजी गुडि़यां का संग्रह विश्व9 के सबसे बड़े संग्रहों में से एक है। यह संग्रहालय बहादुर शाह जफर मार्ग पर चिल्ड्र न बुक ट्रस्टव की बिल्डिंग में स्थित है। यह संग्रहालय दो हिस्सों में बंटा है। एक हिस्से में यूरोपियन देशों, इंग्लैंेड, अमेरिका, ऑस्ट्रेालिया, न्यूमजीलैंड, राष्ट्र मंडल देशों की गुडि़यां रखी गई हैं। दूसरे भाग में एशियाई देशों, मध्यइ पूर्व, अफ्रीका और भारत की गुडि़यां प्रदर्शित की गई हैं। वर्तमान समय में यहां 85 देशों की करीब 6500 गुडि़यों का संग्रह देखा जा सकता है। 
समय: सुबह 10 बजे से शाम 6 बजे तक, सोमवार को बंद

राष्ट्रीय प्राकृतिक इतिहास संग्रहालय

राष्ट्रीय प्राकृतिक इतिहास संग्रहालय नई दिल्ली के बाराखंभा मार्ग पर स्थित है। यह ५ जून १९७२ में स्थापित किया गया संग्रहालय है, जो कि प्राकृतिक इतिहास पर केन्द्रित है। यह भारत सरकार के पर्यावरण और वन मंत्रालय के अधीन आता है।
सुखदेव

व्यक्तिगत जीवन

सुखदेव थापर का जन्म पंजाब के शहर लायलपुर में श्रीयुत् रामलाल थापर व श्रीमती रल्ली देवी के घर विक्रमी सम्वत १९६४ के फाल्गुन मास में शुक्ल पक्ष सप्तमी तदनुसार १५ मई १९०७ को अपरान्ह पौने ग्यारह बजे हुआ था। जन्म से तीन माह पूर्व ही पिता का स्वर्गवास हो जाने के कारण इनके ताऊ अचिन्तराम ने इनका पालन पोषण करने में इनकी माता को पूर्ण सहयोग किया। सुखदेव की तायी जी ने भी इन्हें अपने पुत्र की तरह पाला।
लाला लाजपत राय की मौत का बदला लेने के लिये जब योजना बनी तो साण्डर्स का वध करने में इन्होंने भगत सिंह तथा राजगुरु का पूरा साथ दिया था। यही नहीं, सन् १९२९ में जेल में कैदियों के साथ अमानवीय व्यवहार किये जाने के विरोध में राजनीतिक बन्दियों द्वारा की गयी व्यापक हड़ताल में बढ़-चढ़कर भाग भी लिया था। गान्धी-इर्विन समझौते के सन्दर्भ में इन्होंने एक खुला खत गान्धी के नाम अंग्रेजी में लिखा था जिसमें इन्होंने महात्मा जी से कुछ गम्भीर प्रश्न किये थे। उनका उत्तर यह मिला कि निर्धारित तिथि और समय से पूर्व जेल मैनुअल के नियमों को दरकिनार रखते हुए २३ मार्च १९३१ को सायंकाल ७ बजे सुखदेव, राजगुरु और भगत सिंह तीनों को लाहौर सेण्ट्रल जेल में फाँसी पर लटका कर शहीद कर डाला गया। इस प्रकार भगत सिंह तथा राजगुरु के साथ सुखदेव भी मात्र २३वर्ष की आयु में शहीद हो गये।
शैल

प्रकार

चट्टान मुख्यतः आग्नेय अवसादी एवं कायांतरित तीन प्रकार के होते हैं। आग्नेय चट्टानें पृथ्वी के तप्त, पिघले मैग्मा के ठंडा होकर ठोस हो जाने से निर्मित होती हैं। हमारी पृथ्वी प्रारम्भ में गर्म एवं पिघली अवस्था में थी। अतः पृथ्वी के ऊपरी आवरण के ठंडा होने से पृथ्वी पर सर्वप्रथम आग्नेय चट्टानें ही बनीं। इसी से आग्नेय चट्टानों को प्रारम्भिक चट्टानें भी कहते हैं। स्थिति के आधार पर ये अन्तर्निर्मित या बहिनिर्मित प्रकार की होती हैं। सूर्य-ताप, वर्षा, पाला आदि द्वारा चूर्ण किए गये पदार्थों को नदी या हिमनदी बहाकर अथवा हवा उड़ाकर किसी झील, समुद्र या अन्य निचले भागों में परत के ऊपर परत जमा कर देती हैं। इन जमा किए गये पदार्थों को 'अवसाद' तथा इनसे निर्मित चट्टानों को अवसादी चट्टानें कहते हैं। चूँकि इन चट्टानों में परते पायी जाती हैं अतः इन्हें परतदार चट्टानें भी कहते हैं। पृथ्वी के आन्तरिक ताप, दबाव अथवा दोनों के प्रभाव से आग्नेय, अवसादी अथवा अन्य परिवर्तित चट्टानों के मूल रूप में परिवर्तन हो जाने से बनने वाली चट्टानों को परिवर्तित या रूपान्तरित चट्टान कहते हैं।

बेसाल्ट

बेसाल्ट एक ज्वालामुखी चट्टान होती है। यह चट्टान काले भूरे रंग की होती है। यह चट्टान सूक्ष्म कणों से बनी होती है। इस प्रकार की चट्टान मेंटल के पिघलने की वजह से बनती है।
इसका प्रयोग मूर्तियाँ बनाने में होता है।

ग्रेनाइट

यह चट्टानें गुलाबी भूरे रंग की होती हैं। यह बहुत ही कठोर होती हैं, और इनका प्रयोग निर्माण कार्य में बहुत अधिक मात्रा में होता है। इन्हें हिन्दी में कणाश्म भी कहते हैं।
वोल्टेयर

वोल्टेयर (21 नवम्बर 1694  –  30 मई 1778) फ्रांस का बौद्धिक जागरण (Enlightenment) के युग का महान लेखक, नाटककार एवं दार्शनिक था। उसका वास्तविक नाम "फ़्रांस्वा-मैरी आहुए" (François-Marie Arouet) था। वह अपनी प्रत्युत्पन्नमति (wit), दार्शनिक भावना तथा नागरिक स्वतंत्रता (धर्म की स्वतंत्रता एवं मुक्त व्यापार) के समर्थन के लिये भी विख्यात है
वोल्टेयर ने साहित्य की लगभग हर विधा में लेखन किया। उसने नाटक, कविता, उपन्यास, निबन्ध, ऐतिहासिक एवं वैज्ञानिक लेखन और बीस हजार से अधिक पत्र और पत्रक (pamphlet) लिखे। 
यद्यपि उसके समय में फ्रांस में अभिव्यक्ति पर तरह-तरह की बंदिशे थीं फिर भी वह सामाजिक सुधारों के पक्ष में खुलकर बोलता था। अपनी रचनाओं के माध्यम से वह रोमन कैथोलिक चर्च के कठमुल्लापन एवं अन्य फ्रांसीसी संस्थाओं की खुलकर खिल्ली उड़ाता था। 
बौद्धिक जागरण युग के अन्य हस्तियों (मांटेस्क्यू, जॉन लॉक, थॉमस हॉब्स, रूसो आदि) के साथ-साथ वोल्टेयर के कृतियों एवं विचारों का अमेरिकी क्रान्ति तथा फ्रांसीसी क्रान्ति के प्रमुख विचारकों पर गहरा असर पड़ा था।
द्रवित प्राकृतिक गैस

प्राकृतिक गैस (Natural Gas) को रसोई गैस के रूप में ही जाना जाता है। यह वस्तुतः कई हाइड्रोकार्बन का मिश्रण है। इसमें कार्बन अणुओ की संख्या 1 से 4, अर्थात C1 से C4 तक। इसमें मुख्यतः मीथेन (83%) तथा एथेन उपस्थित होती है। इसका ताप परिसर 30डिग्री सेल्सियस तक होता है।
जबकि, एलपीजी में मुख्यतः प्रोपेन और ब्यूटेन गैसें होती हैं, जो अपेक्षाकृत हल्की भारी गैसे हैं।
आइसीसी चैम्पियंस ट्रॉफ़ी २००६

आईसीसी चैम्पियंस ट्रॉफ़ी 2006, क्रिकेट की विश्व-स्तरीय प्रतियोगिता है। यह भारत मे 7 अक्टूबर से 5 नवम्बर 2006 मे आयोजित की गई। यह आईसीसी चैंपीयन्स ट्राफी श्रृंखला की पांचवी प्रतीयोगिता है।
इस प्रतियोगिता के मुख़्य दौर के लिए चार टीमों वेस्टइंडीज़, श्रीलंका, बांग्लादेश और ज़िम्बाब्वे को क्वालीफ़ाइंग राउंड खेला गया। वेस्टइंडीज़ और श्रीलंका की टीमें मुख्य दौर के लिए क्वालीफ़ाई कर गई।
आस्ट्रेलिया ने फाइनल मुकाबले मे वेस्टइंडीज़ को 6 विकेट से हरा कर प्रतियोगिता जीती।
बीसपंथी

Bispanthi/वीजा पंथ में से एक है Digambara जैन संप्रदायों, एक दूसरे को किया जा रहा है Terapanthi.
कुछ 20 वीं सदी Bispanth आचार्यों हैं Prathamacharya Charitrya Chakarvarthi Shantisagar, आचार्य Subalasagar, आचार्य Sanmathisagar, आचार्य Vidyananda, आचार्य Vardhamansagar, आचार्य Vishudsagar, और कुछ ननों की तरह Aryika pramuk Gyanamati माता जी.
परंपरागत रूप से, जैनियों ने दो प्रधान संप्रदायों के Digambara और Svetambara. वे थे में subdivided दूसरों पर उनके बारे में सोचा के स्कूलों. जहां दिगंबर Terapanth professes 13 तरीके, Bispanthis घोषित 20 के तरीके को प्राप्त करने के लिए मुक्तिहै। (बीआईएस+panthi = बीस+अनुयायी का एक तरीका है.)
राफ्टिंग

कैंपिंग एवं ट्रेकिंग की तरह राफ्टिंग भी एक रोमांचकारी गतिविधि है। ऊँची-नीची लहरो से एक छोटी सी नाव में जूझना भी एक अलग तरह का अनुभव है। मनोरंजन के साथ-साथ यह हमें साहसी, एवं जूझारु भी बनाती है। इसके अलावा एक साथ काम करने के कारण आपस में सहयोग की भावना भी बढ़ती है। बड़ी-ड़ी लहरे जब वेग के साथ व्यक्ति की ओर आती हैं, तो कुछ क्षणों के लिए सब कुछ भूल जाता है।
उसे केवल परस्पर सहयोग से इन लहरों को जीतनें की इच्छा होती है। यात्रा पूरी करने पर उस जीत की जो खुशी होती है, उसका वर्णन शब्दों में करना असम्भव ही है।
राफ्टिंग और व्हाइटवाटर राफ्टिंग एक आउटडोर मनोरंजक गतिविधि हैं जिसमे एक हवा वाली बेड़े का उपयोग कर नदी या पानी के अन्य प्रकारों पर नेविगेट करते हैं। यह अक्सर किसी न किसी तरह साफ़ पानी की या फिर उथले पानी के विभिन्न डिग्री पर किया जाता है और आम तौर पर भाग लेने वालों के लिए एक नया और चुनौतीपूर्ण वातावरण का प्रतिनिधित्व करता है। जोखिम से निपटने और टीम वर्क की जरूरत इस अनुभव (राफ्टिंग) का एक महत्वपूर्ण हिस्सा है। एक अवकाश खेल के रूप में इस गतिविधि का विकास के १९७० के मध्य लोकप्रिय हो गया है। यह एक जोखिम भरा खेल के रूप में जाना जाता है एवं यह काफी खतरनाक भी हो सकता है। अंतरराष्ट्रीय राफ्टिंग संघ, जो आईआरएफ के नाम से दुनिया भर में जाना जाता है एवं जो खेल के सभी पहलुओं की देखरेख करता है।

सुरक्षा

व्हाइटवॉटर राफ्टिंग क खतरनाक खेल हो सकता है यदि इसमें मुलभुत सुरक्षा तकनीको की अनदेखी की गई हो। हालांकि पेशेवर एवं निजी राफ्टिंग में दुर्घटना काफी कम देखी गई हैं इसकी एक वजह बहुत सारी घटनाओं का रिपोर्टिंग नहीं होना है। इसलिए दुर्घटनाओं की दर काफी कम समजी जाती हैं। 
अत: यह जरुरी हैं कि राफ्टिंग करने के पहले आप अपने संचालक के साथ सुरक्षा व्यवस्था का जायजा ले ले। हालाकि इस खेल में विशेशागता बड़ी हैं एवं विशिस्ट उपकारों के प्रयोग के चलते दुर्घटना की सम्भावना घटी हैं।

पर्यावरण के मुद्दे

प्रत्येक बाहरी गतिविधियों की तरह राफ्टिंग को भी नदियों के साथ संतुलन बनाये रखना काफी जरुरी हैं ताकि नदिया पर्यावरण का स्रोत बनी रहे। इन्ही मुद्दों के चलते अब कुछ नदियों में राफ्टिंग के लिए अब कड़े नियम बनाये गए हैं जो इनके दैनिक एवं वार्षिक संचालन समय एवं रफ्टरों की संख्या से सम्बंधित है। यद्यपि कई देशों के अर्थव्यवस्था में राफ्टिंग काफी योगदान देता हैं फिर भी पर्यावरण के मुद्दों को अनदेखी नहीं की जा सकती.
हेलेन शर्मन

हेलेन शर्मन एक ब्रिटिश रसायनज्ञ है जो १९९१ में मीर अंतरिक्ष स्टेशन का दौरा करने वाली पहली ब्रिटिश अंतरिक्ष यात्री और पहली महिला थी। शर्मन का जन्म ग्रेनोसाइड, शेफ़ील्ड में हुआ था, जहां उन्होंने ग्रीनोसाइड जूनियर और शिशु विद्यालय से शिक्षा प्राप्त की। जॉर्डनथ्रोप कॉम्प्रेएफेस में पढ़ाई करने के बाद, उन्होंने १९८४ में शेफ़ील्ड विश्वविद्यालय में रसायन विज्ञान में बीएससी और लंदन के यूनिवर्सिटी ऑफ बर्कबीक से पीएचडी प्राप्त की। वह लंदन में जीईसी के लिए एक शोध और विकास टेक्नोलॉजिस्ट के रूप में काम करती थीं और बाद में मंगल इन्कॉर्पोरेटेड के लिए एक रसायनज्ञ के रूप में चॉकलेट के स्वादिष्ट गुणों के साथ काम करती रही।
शर्मन ने अपने मिशन के बाद आठ वर्षों तक मीर को स्व-रोजगार, जनता को विज्ञान के साथ संवाद करने के लिए खर्च किया। १९९७ में उन्होंने बच्चों की किताब, द स्पेस प्लेस प्रकाशित किया। उन्होंने बीबीसी स्कूलों के लिए रेडियो और टीवी कार्यक्रम प्रस्तुत किए हैं। उन्होंने २०११ तक राष्ट्रीय भौतिक प्रयोगशाला में सतह के समूह नेता और नैनोनालिसिस समूह के रूप में काम किया। शर्मन २०१५ में इंपीरियल कॉलेज लंदन में रसायन विज्ञान विभाग की ऑपरेशन मैनेजर बन गई। वह रसायन विज्ञान और उसके अंतरिक्ष यान से संबंधित गतिविधियों तक पहुंच गई, और उन्हें २०१५ में ब्रिटिश साइंस एसोसिएशन से सम्मानित फैलोशिप से सम्मानित किया गया।
कृष्णपुर

कृष्णपुर (वर्तमान शिकोहाबाद) की स्थापना द्वापर युग में भगवान श्री कृष्ण यादव ने की थी । पहले इस स्थान पर निर्जन वन था । श्री कृष्ण और जरासंध के बीच सभी युद्ध इसी जगह हुये थे । भगवान श्री कृष्ण ने इस स्थान पर चौमुखी मंदिर की स्थापना की थी।
इसके बाद जब राजा परीक्षित यादव की मौत का बदला लेने के लिये उनके पुत्र राजा जनमेजय यादव ने सर्पों को भस्म करने के लिये पाढ़म में यज्ञ का आयोजन किया तथा यज्ञ के लिये 121,000 ऋषियों को आमंत्रित किया था । ऋषियों के रहने व ठहरने का इंतजाम चौमुखी मंदिर के आस पास किया गया । यहाँ आवश्यक सुविधाओं की व्यवस्था करके एक नगर का रूप दे दिया गया तथा कालान्तर में इस स्थान पर बस्ती बस गयी और कृष्ण से सम्बंधित होने के कारण ही इस स्थान का नाम कृष्णपुर रखा गया ।
मुगल शासक मोहम्मद गोरी ने कृष्णपुर पर आक्रमण कर चौमुखी मंदिर को क्षतिग्रस्त कर दिया किन्तु मंदिर में विराजमान शिवलिंग को छू भी नहीं सका। मोहम्मद गौरी ने ही कृष्णपुर का नाम बदलकर मोहम्मदाबाद कर दिया। इसके बाद जब औरंगजेब से परेशान उसका भाई दारा शिकोह कृष्णपुर/मोहम्दाबाद में छुपकर रहा था तो इसी दौरान दारा शिकोह की हत्या कर दी गयी उसकी याद में मोहम्दाबाद से शिकोहाबाद कर दिया गया। ©Vishnu Yadav
राष्ट्रीय बाल श्री सम्मान

इतिहास

बालश्री योजना की रूपरेखा 1993 में बनी और 1995 में यहाँ पुरस्कार शुरू किया गया।
सहजीवन

सहजीवन (Symbiosis) को 'सहोपकारिता' (Mutualism) भी कहते हैं। यह दो प्राणियों में पारस्परिक, लाभजनक, आंतरिक साझेदारी है। यह सहभागिता के (partnership) दो पौधों या दो जंतुओं के बीच, या पौधे और जंतु के पारस्परिक संबंध में हो सकती है। यह संभव है कि कुछ सहजीवियों (symbionts) ने अपना जीवन परजीवी (parasite) के रूप में शुरू किया हो और कुछ प्राणी जो अभी परजीवी हैं, वे पहले सहजीवी रहे हों।
सहजीवन का एक अच्छा उदाहरण लाइकेन (lichen) है, जिसमें शैवाल (algae) और कवक के (fungus) के बीच पारस्परिक कल्याणकारक सहजीविता होती है। बहुत से कवक बांज (oaks), चीड़ इत्यादि पेड़ों की जड़ों के साथ सहजीवी होकर रहते हैं। 
बैसिलस रैडिसिकोला के (Bacillus radicicola) और शिंबी के (leguminous) पौधों की जड़ों के बीच का अंतरंग संबंध भी सहजीविता का उदाहरण है। ये जीवाणु शिंबी पौधों को जड़ों में पाए जाते हैं, जहाँ वे गुलिकाएँ (tubercles) बनाते हैं और वायुमंडलीय नाइट्रोजन का यौगिकीकरण करते हैं।
सहजीविता का दूसरा रूप हाइड्रा विरिडिस (Hydra viridis) और एक हरे शैवाल का पारस्परिक संबंध है। हाइड्रा (Hydra) जूक्लोरेली (Zoochlorellae) शैवाल को आश्रय देता है। हाइड्रा की श्वसन क्रिया में जो कार्बन डाइऑक्साइड बाहर निकलता है, वह जूक्लोरेली के प्रकाश संश्लेषण में प्रयुक्त होता है और जूक्लोरेली द्वारा उच्छ्‌वसित ऑक्सीजन हाइड्रा की श्वसन क्रिया में काम आती है। जूक्लोरेली द्वारा बनाए गए कार्बनिक यौगिक का भी उपयोग हाइड्रा करता है। कुछ हाइड्रा तो बहुत समय तक, बिना बाहर का भोजन किए, केवल जूक्लोरेली द्वारा बनाए गए कार्बनिक यौगिक के सहारे ही, जीवन व्यतीत कर सकते हैं।
सहजीविता का एक और अत्यंत रोचक उदाहरण कंबोल्यूटा रोजिओफेंसिस (Convoluta roseoffensis) नामक एक टर्बेलेरिया क्रिमि (Turbellaria) और क्लैमिडोमॉनाडेसिई (Chlamydomonadaceae) वर्ग के शैवाल के बीच का पारस्परिक संयोग है। कंबोल्यूटा के जीवनचक्र में चार अध्याय होते हैं। अपने जीवन के प्राथमिक भाग में कंबोल्यूटा स्वतंत्र रूप से बाहर का भोजन करता है। कुछ दिनों बाद शैवाल से संयोग होता है और फिर इस कृमि का पोषण, इसके शरीर में रहने वाले शैवाल द्वारा बनाए गए कार्बनिक यौगिक और बाहर के भोजन दोनों से होता है। तीसरी अवस्था में कंबोल्यूटा बाहर का भोजन ग्रहण करना बंद कर देता है और अपने पोषण के लिए केवल शैवाल के प्रकाश संश्लेषण द्वारा बनाए गए कार्बनिक यौगिक पर ही निर्भर रहता है। अंत में कृमि अपने सहजीवी शैवाल को ही पचा लेता है और स्वयं मर जाता है।
बहुत से सहजीची जीवाणु और अंतरकोशिक यीस्ट (yeast) आहार नली की कोशिकाओं में रहते हैं और पाचन क्रिया में सहायता करते हैं। दीमक की आहार नली में बहुत से इंफ्यूसोरिया (Infusoria) होते हैं, जिनका काम काष्ठ का पाचन करना होता है और इनके बिना दीमक जीवित नहीं रह सकती।
हबर्ट सेसिल बूथ

प्रारंभिक जीवन

बूथ 1871 में ग्लॉसेस्टर, इंग्लैंड में जन्में थे. वे प्रधानाध्यापक एच लॉयड ब्रेटन की देखरेख में ग्लॉसेस्टर कॉलेज और ग्लॉसेस्टर काउंटी स्कूल में शिक्षित हुए। 1889 में उन्होंने  प्रवेश परीक्षा उत्तीर्ण करते हुए  केन्द्रीय तकनीकी कॉलेज, लंदन में दाखिला लिया।  प्रोफेसर विलियम काऊथोर्न के   मार्गदर्शन में सिविल इंजीनियरिंग और मैकेनिकल इंजीनियरिंग का तीन साल के कोर्स किया। उन्होंने डिप्लोमा ऑफ एसोसिएटशिप (एसीजीआई) पूरा किया, इसमें वे इंजीनियरिंग विभाग में दूसरे स्थान पर आए। आगे वे सिविल इंजीनियर्स संस्थान के छात्र बने।
विश्व हिंदू परिषद नेपाल

विश्व हिंदू परिषद नेपाल  एक हिन्दु संगठन है, जो हिन्दु स्यमसेवक संघ यानी एचएसएस की एक अनुषांगिक शाखा है। इसे वीएचपी नेपाल  और विहिप नेपाल  के नाम से भी जाना जाता है। विहिप का चिन्ह बरगद का पेड़ है और इसका नारा, "धर्मो रक्षति रक्षित:" यानी जो धर्म की रक्षा करता है, धर्म उसकी रक्षा करता है।

इतिहास

विश्व हिंदू परिषद नेपाल  की स्थापना कानुनी रुपसे वि.स. २०६८  मे हुई। नेपाल मे काठमांडू जिला प्रशासन कार्यालय मे २०६८ विश्व हिन्दु परिषद नेपाल के नाम से पंजीकृत हुवा। इसके संस्थापकों में डा. शशी थापा, बिन्देश्वर यादव, सुशिल चन्द्र अधिकारी  थे।

कार्यालय प्रमुख

राजाराम दास
(Rajaram Das)
सेवाक्षेत्रनेपालसदस्य२ लाख २० हजारउप-संस्थाएँ·         हिन्दु युवा परिषद  (youth wing)
नगर महिला समिति (women's wing)
आदर्श वाक्यधर्मो रक्षति रक्षितःवेबसाइट      ekalnepal.orgब्लगvhpnepal.blogspot.com
अभिवाह

शब्दोत्पत्ति

"फ़्लक्स" मूल रूप से लातिनी भाषा का एक शब्द है और इसका अर्थ "प्रवाह" होता है, हालांकि आधुनिक विज्ञान में "फ़्लक्स" (flux) और प्रवाह (flow) के दो ज़रा भिन्न अर्थ हैं। शब्दशास्त्रियों का मानना है कि "फ़्लक्स" शब्द स्वनानुकरणात्मक प्रक्रिया से बहते जल की ध्वनी पर पड़ा था। संस्कृत और लातिनी दोनों हिन्द-यूरोपी भाषा-परिवार की बहन भाषाएँ हैं, इसलिए संस्कृत में भी इसका एक सजातीय शब्द है, "स्रुत"। यूनानी भाषा में भी इसका सजातीय "रोई" (ροή) शब्द मौजूद है।
हैचबैक मोटरगाड़ी

हैचबैक मोटरगाड़ी किसी भी कार के बाहरी ढाँचे के निर्माण की एक लोकप्रिय शैली है। इस शैली की गाड़ियों में सामान्यतः पाँच दरवाजे होते है। दो दरवाजे चालक की तरफ़ एवं दो दरवाजे यात्रियों की बगल में होते हैं। पाँचवाँ दरवाजा गाड़ी के पृष्ठ भाग में होता है। सेडान शैली की गाड़ियों के विपरीत इस प्रकार की गाड़ियों में सामान रखने के लिये अलग से स्थान नहीं होता। हैचबैक गाड़ियों में बैठने के लिये दो कतारों में जगह होती है। पिछली कतार को मोड़ कर समान रखने के लिये उपयोग में लिया जा सकता है।
भारत में अधिकतम लोकप्रिय मोटरगाडियाँ हैचबैक शैली की हैं जैसे मारुति ८००, ऑल्टो, वैगन-आर, स्विफ्ट्, ह्युंडई सेन्ट्रो, टाटा इंडिका। इस प्रकार की कारें छोटे परिवारों के लिये उपयुक्त मानी जाती हैं।
वेस्ट इंडीज क्रिकेट टीम का न्यूज़ीलैंड दौरा

टेस्ट सीरीज

साल 1952 से अब तक 47 मैचों की 17 सीरीज हुई हैं। उसमें न्यूज़ीलैंड ने 7 सीरीज जीते हैं।

वनडे सीरीज

साल 1975 से अब तक 64 मैचों की 33 (उसमें विश्व कप, ट्रॉफी, इतर) सीरीज हुई हैं। उसमें न्यूज़ीलैंड ने 6 सीरीज और 1 आईसीसी टूर्नामेंट जीते हैं।

टी20ई सीरीज

साल 2006 से अब तक 13 मैचों की 12 (उसमें विश्व कप) सीरीज हुई हैं। उसमें न्यूज़ीलैंड ने 3 सीरीज जीते हैं।
विंडोज़ मोबाइल

हिन्दी समर्थन

विंडोज़़ मोबाइल में डिफॉल्ट रूप से हिन्दी समर्थन नहीं होता परन्तु इसके लिए आयरॉन्स हिन्दी सपोर्ट नामक एक औजार उपलब्ध है जो कि फोन में हिन्दी टैक्स्ट का प्रदर्शन एवं इनपुट सक्षम कर देता है। यह फोन में एक वर्चुअल कीबोर्ड (आइऍमई) जोड़ देता है जिससे आप फोन में किसी भी स्थान पर हिन्दी लिख सकते हैं। यद्यपि यह सॉफ़्टवेयर केवल विंडोज़़ मोबाइल के संस्करण पाँच और छह प्रोफेशनल पर ही काम करेगा और फोन टच स्क्रीन वाला होना चाहिए। पूरी प्रक्रिया की जानकारी यहाँ देखें।
दिनेश त्रिवेदी

आरंभिक जीवन एवं शिक्षा

दिनेश त्रिवेदी गुजराती दंपति हीरालाल और उर्मिला की सबसे छोटी संतान हैं, जो भारत विभाजन के समय कराची, पाकिस्तान से आए थे, जहां त्रिवेदी के सभी भाई-बहन पैदा हुए थे। दिल्ली आने से पहले उनके माता-पिता कई जगहों पर भटकते रहे, दिल्ली में त्रिवेदी का जन्म हुआ। उनके पिता कोलकाता की एक कंपनी हिंदुस्तान कंस्ट्रक्शन कंपनी में काम करने लगे।
कोलकाता के सेंट जेवियर्स कालेज से उन्होंने वाणिज्य में स्नातक किया। इससे पहले उन्होंने हिमाचल प्रदेश के बॉर्डिंग स्कूलों में शिक्षा पाई। स्नातक में डिग्री लेने के बाद वो बीस हजार रुपये कर्ज लिए और ऑस्टिन स्थित आर्लिंग्टन का टॅक्सस विश्वविद्यालय से एमबीए पूरा किया। भारतीय वायुसेना के विमानों को उड़ाने की इच्छा लेकर उन्होंने पॉयलट की ट्रेनिंग ली। उन्होंने सितार बजाने की भी शिक्षा ली और शास्त्रीय संगीत का आनंद लिया। पुणे के फिल्म एंड टेलीविजन इंस्टीट्यूट ऑफ इंडिया में अभिनय का प्रशिक्षण लेने के लिए आवेदन भी दिया, लेकिन उन्हें लगा कि ये एक अगंभीर काम है, इसलिए उन्होंने अभिनेता बनने का विचार छोड़ दिया। रामकृष्ण मिशन के एक विज्ञापन में स्वामी विवेकानंद का चित्र देखकर उन्होंने संन्यासी बनने का फैसला कर लिया। लेकिन परिवार और शिकागो में एक स्वामी की सलाह के बाद उन्होंने संन्यासी बनने का विचार छोड़ दिया।

आरंभिक करियर

१९७४ में एमबीए करने के बाद, भारत लौटने से पहले, उन्होंने दो सालों तक शिकागो में डेटेक्स कंपनी में काम किया। १९८४ में उन्होंने कोलकाता में अपनी हवाई भाड़ा कंपनी शुरू करने के लिए नौकरी छोड़ दी। उन्होंने उपभोक्ता संरक्षण केंद्र भी शुरू किया।
मार (राक्षस)

मार ( चीनी भाषा: 魔; pinyin: mó; तिब्बती : bdud; ख्मेर: មារ; बर्मी भाषा: မာရ်နတ်; थाई: มาร; सिंहल: මාරයා), एक दानव था जिसने गौतम बुद्ध को सुन्दर स्त्रियों की सहायता से पथभ्रष्ट करने के अनेक प्रयास किये। अधिकांश कथाओं में, ये सुन्दर स्त्रियाँ, मार की पुत्रियाँ थीं।
चमार

सामाजिक स्थिति

मध्य काल में चमार एक अपवित्र जाति के रूप में माने जाते थे। सामान्यत: उनका निवास हिन्दू जाति के गावों में होता है। प्रत्येक बस्ती का एक मुखिया (प्रधान) होता है और बड़े शहरों में प्रधान की अध्यक्षता में ऐसे एक से अधिक समुदाय होते हैं। आज भी कई लोग चमड़े के व्यापार व अन्य परंपरागत व्यवसाय कराते हैं और बहुत से लोग खेतिहर मजदूर हैं। इस जाति को भारतीय संविधान द्वारा अनुसूचित जाति की श्रेणी में रखा गया है।

रीति रिवाज

इस जाति के लोग सामाजिक होते हैं। अस्पृश्यता या छुआ छुत नहीं मानते हैं और अपने धार्मिक अनुष्ठान स्वयं भी करते हैं, इस जाति में विधवा को उसी उपजाति के किसी विधुर से पुनर्विवाह की अनुमति है। इस जाति का एक बड़ा हिस्सा भगवान गौतम बुद्ध और सन्त रविदास की शिक्षा का पालन करता है और उनका उद्देश्य अपनी सामाजिक स्थिति को ऊपर उठाने के लिए अपने रीति-रिवाजों का शुद्धिकरण करना है। डॉ॰ बाबासाहेब आंबेडकर इनके मुख्य आदर्श हैं।
शेइख रोहले असग़र

शेइख रोहले असग़र एक राजनीतिज्ञ है पाकिस्तान के राष्ट्रीय विधानसभा में | वह NA-124 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
२०२४ ईसा पूर्व

२०२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२८३२ ईसा पूर्व

२८३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
काला घोड़ा

काला घोड़ा दक्षिण मुंबई का एक क्षेत्र है।
केल्विन-हेल्महोल्ट्ज़ तंत्र

केल्विन-हेल्महोल्ट्ज़ तंत्र (Kelvin–Helmholtz mechanism), एक खगोलीय प्रक्रिया है। यह तब पाई जाती है जब किसी तारे या ग्रह की सतह ठंडी होती है। यह ठंडापन, दाब के पतन का कारण बनता है, परिणामस्वरूप तारा या ग्रह सिकुड़ता है। यह संपीड़न, अगले चरण में, तारा/ग्रह के कोर को तप्त कर देता है। यह तंत्र बृहस्पति व शनि और भूरे बौनों पर प्रमाणित हुए, जिनके केंद्रीय तापमान नाभिकीय संलयन अंतर्गत गुजरने के लिए पर्याप्त ऊंचे नहीं हैं | ऐसा अनुमान है कि इस तंत्र के माध्यम से बृहस्पति सूर्य से प्राप्त ऊर्जा की तुलना में अधिक छोड़ता है, पर शनि कदाचित नहीं।
यह तंत्र सूर्य की ऊर्जा के स्रोत की व्याख्या करने के लिए 19 वीं सदी में मूल रूप से केल्विन और हेल्महोल्ट्ज़ द्वारा प्रस्तावित हुआ था। मध्य 19 वीं शताब्दी तक, ऊर्जा का संरक्षण स्वीकार कर लिया गया था और भौतिकी के इस सिद्धांत का एक परिणाम यह है कि सूर्य के पास अपनी चमक को जारी रखने के लिए कुछ ऊर्जा स्रोत अवश्य होने चाहिए | चुंकि परमाणु अभिक्रिया अज्ञात थी, सौर ऊर्जा के स्रोत के लिए मुख्य उम्मीदवार गुरुत्वीय संकुचन था |
हालांकि, इसे सर आर्थर एडिंगटन और दूसरों के द्वारा शीघ्र मान्यता दी गई कि इस तंत्र के माध्यम से उपलब्ध ऊर्जा की कुल राशि ने सूर्य को अरबों वर्षों के बजाय केवल लाखों वर्षों के लिए ही चमकने की अनुमति दी थी, जिसे कि भूवैज्ञानिक और जैविक प्रमाण ने पृथ्वी की आयु के लिए सुझाया हुआ था। (केल्विन ने खुद तर्क दिया था कि पृथ्वी लाखों वर्ष पुरानी है, न कि अरबों वर्ष) सूर्य की ऊर्जा का वास्तविक स्रोत 1930 के दशक तक, नाभिकीय संलयन होने के लिए इसे हैंस बेथे द्वारा दिखाए जाने तक, अनिश्चित बना रहा था।